पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। स्कूल शिक्षा विभाग ने व्यायाम शिक्षक व संगीत शिक्षक का पद संविदा शिक्षक वर्ग-3 से भरने का निर्णय लिया है। वहीं, प्रदेशभर के हाईस्कूलों व हायर सेकंडरी के लिए नई पद संरचना भी जारी कर दी है। इसके तहत भविष्य में खोले जाने वाले हाईस्कूलों में एक कक्षा में कम से कम 30 और अधिकतम 45 विद्यार्थी पढ़ सकेंगे।
प्रदेश के कुल 1 हजार 942 हायर सेकंडरी स्कूलों में नई पद संरचना के तहत 366 व्यायाम शिक्षक व 1 हजार 594 संगीत शिक्षकों के पद संविदा शिक्षक वर्ग-3 से भरे जाएंगे। इससे इन स्कूलों में संबंधित विषय पढऩे छात्र-छात्राएं वंचित नहीं रह सकेंगे। पदों की नई संरचना और प्राचार्य सहित लेक्चरर आदि को किस क्रम में स्कूलों में पदस्थ किया जाएगा, इसकी विस्तृत जानकारी एजुकेशन पोर्टल ऑफ एमपी पर लोड कर दी गई है। साथ ही छात्र-छात्राओं को हर विषय की पढ़ाई करना आसान होगा और शिक्षकों की कमी भी नहीं रहेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn